Jan 31,2017
అందుబాటులోకి అతిపెద్ద నెక్సా షోరూమ్‌
- ఎల్‌.బి.నగర్‌లో 'కల్యాణి నెక్సా' ప్రారంభొం 200లకు చేరిన మారుతీ ప్రీమియం అవుట్‌లెట్‌లు
నవతెలంగాణ, వాణిజ్య విభాగం: దేశంలో అతిపెద్ద కార్ల తయారీ సంస్థ మారుతీ సుజుకీ ప్రీమియం వాహనాలను విక్రయించే 'నెక్సా షోరూమ్‌'ల సంఖ్యను 200కు విస్తరించింది. సోమవారం హైదరాబా ద్‌లోని ఎల్‌.బి.నగర్‌ వద్ద కల్యాణి మోటార్స్‌ అధ్వర్యంలో ఏర్పాటు చేసిన నూతన నెక్సా షోరూమ్‌ ప్రారంభం ద్వారా సంస్థ ఈ అరుదైన మైలురాయిని చేరుకుంది. ఇప్పటి వరకు 121 నగరాల్లో విస్తరించడం ద్వారా 1,85,000 వాహనాలను విక్రయించిన ట్టుగా 'మారుతీ సుజుకీ ఇండియా' మార్కెటింగ్‌, విక్రయాల విభాగం ఎగ్జిక్యూటివ్‌ డైరెక్టర్‌ ఆర్‌ఎస్‌ కాల్సీ తెలిపారు.ఈ ఆర్థిక సంవత్సరం చివరి నాటికి సంస్థను 250 నెక్సా అవుట్‌లెట్లకు విస్తరించాలని లక్ష్యంగా పెట్టుకున్నామన్నారు. దాదాపు 10,500 చదరపు అడుగుల విస్తీర్ణంలో 108 అడుగుల ఫ్రంటేజ్‌తో పాటు వినియోగదారుల సౌకర్యార్థం అతిపెద్ద పార్కింగ్‌ స్థలంతో కల్యాణి మోటార్స్‌ ఈ షోరూమ్‌ను ఏర్పాటు చేసింది. ఇప్పటి వరకు హైదరాబాద్‌లో ఉన్న నెక్సా షోరూమ్‌లలో ఇదే అదిపెద్ద అవుట్‌లెట్‌ అని అధికారులు తెలియజేశారు. మరికొన్ని నెలల్లోనే నెక్సా సర్వీస్‌ సెంటర్‌ కార్యకలాపాలను కూడా ప్రారంభించనున్నట్టుగా సంస్థ ఎండీ, చైర్మెన్‌ ఎ.మోహన్‌ రాజు తెలిపారు.
మీ స్నేహితులకు రికమెండ్ చెయ్యండి